[{"text_idx": "#000002", "text": "Mae tudalen mewngofnodi Blackboard wedi newid. Pan ewch i blackboard.aber.ac.uk byddwch yn mewngofnodi trwy ddefnyddio sgri\u0302n Login@Aber."}, {"text_idx": "#000003", "text": "Os oes gennych ymholiadau o unrhyw fath am y broses cysylltwch ag eddsygu@aber.ac.uk / 01970 62 2472."}, {"text_idx": "#000004", "text": "Nid yw amser segur ar y systemau yr ydym yn dibynnu arnynt yn beth poblogaidd. Penderfynu pryd i drefnu amser segur ar gyfer Blackboard yw un o benderfyniadau mwyaf anodd y swydd. Mae jyglo\u2019r meysydd gwaith gwahanol yn y Brifysgol yn ogystal a\u0302 gwneud yn siw\u0302r ein bod yn ymgynghori a\u0302\u2019r holl bobl berthnasol yn cymryd llawer o amser. Rydym yn ceisio osgoi gorffen y gwaith cynnal a chadw ar ddydd Gwener \u2013 mae\u2019n well sicrhau nad oes problemau\u2019n codi dros y penwythnos pan nad yw\u2019r staff cymorth yma. Yn yr un modd, nid ydym yn gwneud gwaith yn ystod cyfnodau pan fo\u2019r Brifysgol ar gau (mae\u2019n anodd cael cymorth gan gwmni\u0308au meddalwedd oherwydd yn aml iawn maen nhw ar wyliau hefyd)."}, {"text_idx": "#000005", "text": "Rydym yn ceisio trefnu dyddiad \u2013 rydym yn gweld pa ymrwymiadau eraill sydd gan bobl, ar lefel y ti\u0302m, lefel yr adran a lefel y Brifysgol. Mae yna amseroedd y mae\u2019n rhaid i ni eu hosgoi \u2013 ni ellir cael amser segur yn ystod amser dysgu (gan gynnwys y myfyrwyr TAR sy\u2019n dechrau\u2019n gynt ac yn gorffen yn hwyrach nag eraill, yn ogystal a\u0302\u2019r rhai sy\u2019n Ddysgwyr o Bell neu sy\u2019n astudio Cyrsiau Dysgu Gydol Oes). Hefyd, mae unrhyw amser pan fo myfyrwyr angen adolygu neu pan fyddant angen defnyddio Blackboard ar gyfer arholiadau allan ohoni. Pan fyddwn ni\u2019n meddwl bod gennym ddyddiad addas, rydym yn gofyn i grw\u0302p llai o unigolion am eu barn \u2013 Rheolwyr Athrofeydd, Uwch Reolwyr, AQRO a chysylltiadau allweddol eraill. Os ydyn nhw\u2019n dod o hyd i broblem, rhaid cychwyn o\u2019r cychwyn."}, {"text_idx": "#000006", "text": "Pan fyddwn wedi cadarnhau dyddiad, byddwn yn dechrau hysbysebu. Rydym bob amser yn rhoi neges ar faner yn Blackboard, yn defnyddio\u2019r E-bost Wythnosol a chyfrifon Twitter a Facebook y Gwasanaethau Gwybodaeth."}, {"text_idx": "#000008", "text": "Subscribe to Blog via Email\nEnter your email address to subscribe to this blog and receive notifications of new posts by email."}, {"text_idx": "#000009", "text": "Subscribe to Blog via Email"}, {"text_idx": "#000010", "text": "Enter your email address to subscribe to this blog and receive notifications of new posts by email."}]